Rites of Passage (Sculthorpe)

Rites of Passage ('Ritus Transitorii') est opus theatri musici a Petro Sculthorpe, compositore Australiano, annis 1972 et 1973 doctum. Quod saepe opera appellatum, se ad usitatam operae notionem non accommodat. Tam concipitur ut saltatores ritum initiationis populi Arandani agant, tribus indigenarum Australianorum. Chorus duplex SATB verba apud Boethium et alios lecta canit. Inter instrumenta musica sunt tres partes percussionis, duae tubae, clavile, sex violoncella, et quattuor bassi duplices. Partes cantatorum singulorum carent.Mathews 1989. Sculthorpe rationem tractare solet quam Ioannes Baptista Lully suadebat, per quam saltatio, drama, et musica non separantur.Peter Sculthorpe, Interview Transcript, tape 5, australianbiography.gov.au.

Libellus verbis ex Boethii De consolatione philosophiae utitur,Mathews 1989. et cantus indigenarum Australianorum, Ganaianorum, et Tibetanorum rei adiciuntur. Libellus a studio anthropologico Arnoldi van Gennep movetur, quod sociales hominis singuli transitus investigat. Linguae operae sunt Latina et lingua Arrernte Superior, lingua indigenarum Australiae."Citation for admission to the degree of Doctor of Music (honoris causa)," University of Sydney, 3 Iunii 2005. Musica artem implicat quam Sculthorpe rationem Kepleranam appellat, vicissitudinem tonorum G et A-mollis, quas Sculthorpe ad alia opera de tellure adhibuit."Peter Sculthorpe writes new work in aid of climate change," Faber Music."True believer composes for the planet," Brisbane Times.

 Notae 

 Bibliographia 
 Hannan, Michael. 1982. Peter Sculthorpe. University of Queensland Press.
 Mathews, David. 1989. Peter Sculthorpe at 60. Tempo, series nova, 170:12–17.

Categoria:Operae
Categoria:Musica 1972
Categoria:Scripta 1972
Categoria:Ludi scenici
Categoria:Latinitas viva
Categoria:Litterae Latinae recentioris aevi
Categoria:Australiae scripta
Categoria:Boethius
Categoria:Litterae Australianae indigenae
Categoria:Litterae multilingues